JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisrael sai uue valitsuse
Ultraortodoksid on uue valitsuse vastu
Palestiinlased ei muuda oma õpikute sisu
Benjamin Netanyahu 12 aastat järjepidevalt kestnud ametiaeg
nelja erineva valitsuse peaministrina lõppes pühapäeva õhtul, 13. juunil,
kui Knesset hääletas uue, nn muutuse valitsuse poolt.
Netanyahu teenis peaministrina ka varem,
aastate 1996 ja 1999 vahel.
Hääletustulemus oli nii napp kui vähegi olla sai
ega vastanud isegi sellega liitunud parteide rahvaesindajate arvule,
sest tulemus oli 60 poolt- ja 59 vastuhäält,
ning üks valitsusega ühinenud araabia rahvaesindaja ei hääletanud.
Parlamendi hääletusele eelnes jõulisi sõnavõtte,
kus kaheldi sellise valitsuse töövõimes,
sest araabia partei Ra'am, mille abil ja toel kogu valitsus koos seisab,
on poliitiliselt täiesti teises leeris kui kõik senised Iisraeli valitsused.
Benjamin Netanyahu tegi tõesti kõik,
et riik pääseks tema sõnul katastroofivalitsuse käest.
Ta teatas Sinivalge partei juhile Benny Gantzile,
et oli isegi valmis ameti maha panema ja jätma peaministri koha,
et Gantz võiks kohe allesjäänud kolm aastat peaministrina jätkata.
Ka see Gantzile ei sobinud, mis näitab,
kui jõulised isikulised antipaatiad on värske valitsuse juhtidel
Netanyahu suhtes.
Uue valitsuse esimesed sammud
näivad liikuvat eri suundades juba esimestest meetritest alates.
Araabia partei Ra'ami juht Mansour Abbas
kuulutas parlamendi hääletuse eelses sõnavõtus arvamusi,
mida on seni kuuldud peamiselt Mahmoud Abbasilt ja Hamasilt.
Raami juht ütles oma sõnavõtus araabia keeles:
"Nõuame tagasi maid, mis on röövitud ja sundlunastatud Iisraeli araablastelt.
See saab olema meie rahvuslik esmane prioriteet."
Oma heebreakeelses kõnes ta neid sihte ei maininud,
vaid oli palju mõõdukam,
rõhutades kõigi Iisraeli kodanike ühtekuuluvuse tähtsust.
Uue valitsuse esimene peaminister Naftali Bennett on 49-aastane
IT-valdkonna multimiljonär.
Ta räägib Netanyahu kombel
peaaegu täiuslikku ameerika inglise keelt,
sest tegi IT-karjääri Ühendriikides.
Ta on taustalt mõõdukas ortodoks
ning on vastu nii Iraani tuumaprogrammile
kui palestiinlaste ja valitsuspartei Ra'ami nõutud kahe riigi lahendusele.
Ka Bennettil nagu paljudel teistel Iisraeli peaministreil
on varasem sõjaline taust.
Bennett on teeninud rühmajuhina
ka Iisraeli peastaabi eriüksuses Sayeret Matkalis ja Maglanis.
Netanyahu tõstis ta poliitilise eliidi hulka,
sest Bennett sai teenida Netanyahu erinevates valitsustes
kuue erineva ministeeriumi eesotsas.
Usulise taustaga arvestades peetakse Bennetti Yamina parteid
poliitiliselt Likudist veelgi parempoolsemaks.
Jätkame samadel valitsuse teemadel,
sest nii suurt ja märkimisväärset poliitilist muutust
pole Iisraelis nähtud vähemalt viisteist aastat.
Hoolimata Naftali Bennetti religioossest taustast
on riigi ultraortodokside parteid ja grupid raevukalt vastu
tema partei ühinemisele Yair Lapidi juhitud valitsusega.
Kogetakse, et Bennett on petnud kõiki oma valijaid ja toetajaid
ning teda võrreldakse isegi äärmusliku kurjusega,
mis ohustab kogu Iisraeli tulevikku ja olemasolu juudiriigina.
Ka osa USAs elavaid juute ja sealsed evangeelsed usuringkonnad
pahandavad jõuliselt viisi üle, kuidas Bennett meelt muutis
ja tegi kõik, et Netanyahut kukutada.
Mike Evans, kes juhib üht suurimat kristlaste Iisraeli toetusgruppi,
rääkis, et tema juhitud 77 miljonit ameeriklast asuvad toetama
Netanyahu opositsioonipoliitikat Bennetti juhitud valitsuse asemel.
Teisipäeval, 15. juunil pidi toimuma traditsiooniline Jeruusalemma päev
oma erinevate pidustuste ja marssidega,
tähistamaks toetust Jeruusalemmale riigi pealinnana
ja signaliseerimaks sama ka palestiinlaste rühmitustele.
Hamas ja veel mõned terrorirühmitused
teatasid kaks päeva varem, et kui marsid teoks tehakse,
kuulutab Hamas selle Raevu päevaks
ja õhutab moslemeid igal moel marssidele vastupanu osutama.
Valitsuspartei Ra'ami juht Mansour Abbas
kuulutas aga esmaspäeval Radio Nasis peetud kõnes,
et Ra'am pole sionistlik partei
ja et tema partei teatas valitsusele oma vastuseisust mainitud marssidele
ja hoiatas uute rahutuste võimaluse eest marsi korraldamise puhul.
Iisraeli armee ja Jeruusalemma politsei
olid valmis turvama nii marssi
kui kõiki teisi sellega seonduvaid pidustusi.
Armee teatas samuti valmidusest
reageerida koheselt ja karmilt Hamasi võimalikeile raketirünnakuile.
Mahmoud Abbasi juhitud Palestiina omavalitsus
väljendas samuti koheselt rahulolematust
Iisraeli uue valitsuse kuulutatud tulevikusuundade suhtes.
Abbasi väitel ei muutu midagi, vähemalt mitte paremaks,
ja uus valitsus pole nende seisukohast mingi muutuse valitsus,
vaid potentsiaalselt eelmisest hullemgi.
Palestiina riigi loomise, asunduste piiramise
ja nende Iisraeli riigiga ühendamise teemade käsitlemine
muutub palestiinlaste seisukohast veelgi keerulisemaks,
mainis Mahmoud Abbas.
Ta oli vastu ka Jeruusalemma päeva üritustele
ja hoiatas Iisraeli valitsust mitte välja tõstma
Sheikh Jarrah' elurajooni araabia perekondi,
sest see viiks kohe uue raketisõjani Hamasi poolt.
USA president Joe Biden helistas juba pühapäeval
pärast Knesseti hääletust peaminister Bennettile
ja õnnitles teda ametisse määramise puhul.
Samas teatas president, et USA teeb kõik,
lisamaks Iisraeli ja araabiamaade vahel sõlmitud Aabrahami lepinguisse
uusi riike, kes on valmis Iisraeliga diplomaatilisi suhteid sõlmima.
Iisraelile edastati ka hoiatussõnu, mitte presidendi,
vaid välisminister Anthony Blinkeni poolt.
Ta hoiatas Iisraeli uut valitsust võimaluse eest,
et Iraan võib olla vaid mõne nädala kaugusel sellest,
et neil on piisavalt kõrgel tasemel rikastatud uraani tuumapommi jaoks.
Iisraeli nõue muuhulgas Euroopa Liidule ja teistele riikidele,
kes rahastavad õppe- ja koolitusmaterjale
on saanud taas uue, murettekitava pöörde.
Nii EL kui UNESCO on nõudnud,
et õppematerjalidest eemaldataks kõik ajaloo väärtõlgendusd,
antisemiitlikud avaldused, märtrite ihalemine
ja juutide tapmisele õhutav materjal. Seda kõike tingimusel,
et vastasel juhul võib toetus õpikute avaldamisele lõppeda.
Mahmoud Abbasi valitsus teataski umbes kahe aasta eest,
et nad määravad komisjoni uurima oma õpikute sisu
ja vajadusel neid revideerima.
Komisjon on ilmselt töö lõpetanud,
sest omavalitsuse haridusminister Marwan Awratani teatas,
et Palestiina omavalitsus lükkab tagasi kõiki nõudmised
õpikute sisu muutmise suhtes.
"Kellelgi pole õigust kritiseerida meie õppematerjali sisu,"
mainis minister, "veel vähem nõuda selle sisu muutmist
rahalise toetuse kaotamise ähvardusel.
Õppematerjal vastab täielikult
omavalitsuse seatud hariduslikele eesmärkidele ülimate sihtide heaks,"
mainis minister Awratani.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee